stanford-oval/wikipedia huggingface dataset:
Asemalampi

| Asemalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°27′52″N, 25°56′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saraaveden alue (14.32)
Laskuoja:  oja Saraaveteen 
Järvinumero:  14.323.1.001
Mittaustietoja
Pinnankorkeus:  88,5 m  
Pituus:  1,1 km  
Leveys:  390 m  
Rantaviiva:  2,813 km  
Pinta-ala:  22,534 ha  
Tilavuus:  0,0003104 km³ 
Keskisyvyys:  1,38 m  
Suurin syvyys:  3,1 m  
Saaria:  ei saaria 
 fiAsemalampi 
Asemalampi  on Keski-Suomessa Laukaassa Kuusan lähellä sijaitseva lampi.
Maantietoa

Lammen pinta-ala on 23 hehtaaria, se on 1,1 kilometriä pitkä ja 400 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 310 400 kuutiometriä. Sen keskisyvyys on 1,4 metriä ja suurin syvyys on 3,1 metriä. Sen rantaviivan pituus on 2,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Saraaveden alueella (14.32), jonka Asemalammen valuma-alueeseen (14.323) se kuuluu. Lammen vedenpinnan korkeus on 88,5 metriä mpy.
Mentalwear

Mentalwear oli suomalainen vaatemerkki, joka myi kantaa ottavia T-paitoja ja muita tuotteita Suomessa. Yritys oli toiminnassa vuosina 1998-2012.
Mentalwear Oy:n toimitusjohtaja Satu Viskari suunnitteli vuonna 1998 mielenterveyskuntoutujille T-paidat: I hear voices, Psycho-killer, Medical treatment keeps me going, Hampaassani on radiolähetin sekä Young, free and schizophrenic.[lähde? ] Psycho-killer palkittiin samana vuonna Like-uutisten vuoden sloganina. Paitojen tuotto ohjautui mielenterveystyöhön, ja Viskarin suunnittelemat paidat siirtyivät Mielenterveyden keskusliitto ry:n käyttöön.
Yritys osallistui erilaisiin kampanjoihin ja hyväntekeväisyyteen. Vuosina 2004-2005 Mentalwear suunnitteli T-paitamalliston Subtv:n Subtv tekee hyvää -kampanjaan. Kampanjalla kerättiin varoja Suomen Mielenterveysseuralle, ja rahaa lahjoitettiin mielenterveystyöhön yhteensä yli 40 000 euroa. Kampanjan malleina olivat Minna Haapkylä, Veeti Kallio, Janina Frostell, Mariko, Saimi Nousiainen, Hanna Ek ja Samuli Edelmann.
Muita avustuksen kohteita olivat muun muassa Lahden klubitalo, Alzheimer keskusliitto ry, Naisten turvakoti, Aids-tukikeskus, Tyttöjen talo ja Omaiset mielenterveystyön tukena ry.
Arokyyhky

| Arokyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Hietakyyhkylinnut Pterocliformes
Heimo::  Hietakyyhkyt Pteroclidae
Suku::  Arokyyhkyt Syrrhaptes
Laji::  paradoxus
Kaksiosainen nimi
 Syrrhaptes paradoxus  (Pallas, 1773) 

Katso myös
   Arokyyhky Wikispeciesissä   Arokyyhky Commonsissa 
Infobox OKNimi-testi OKIUCN-testi OK: 
Arokyyhkyn muna.
Arokyyhky  (Syrrhaptes paradoxus) on keskikokoinen aasialainen hietakyyhkylaji.  Siitä on käytetty aiemmin myös nimiä hietakana ja arokana.
Koko ja ulkonäkö

Arokyyhkyn pituus on 30-40 cm, siipien kärkiväli 70 cm. Sen jaloissakin on höyhenpeite.
Levinneisyys

Arokyyhky pesii Keski-Aasian aroilla. Se on osittain muuttolintu: jos pesimäalueelle tulee paljon lunta, linnut muuttavat etelämmäs ja saattavat harhailla Länsi-Eurooppaan. Suomessakin on tavattu näitä harhailijoita.
Lisääntyminen

Arokyyhky munii 2-4 munaa.
Aiheesta muualla

Arokyyhky Lintukuva-verkkopalvelussa
Mogadouro

| Mogadouro |
| --- | --- |
 Mogadouron linna
 lippu:  vaakuna
 Mogadouro Portugalin kartalla
Valtio:  Portugali
Alue:  Norte
Ala-alue:  Alto Trás-os-Montes
Piiri:  Bragança
Hallinto:  
 – Hallinnon tyyppi:  Kunta
 – Pormestari:  António Pimentel
Pinta-ala:  
 – Kokonaispinta-ala:  761 km²
Väkiluku (2022):  8 277
 – Väestötiheys:  10,9 as./km²
 
 www.mogadouro.pt 
Infobox OKVirheellinen NIMI-arvo: 
Mogadouro on Portugalin kunta Bragançan piirissä Norten hallintoalueella. Sen pinta-ala on noin 761 neliökilometriä ja väkiluku 8 277 (vuonna 2022). Kunnan väestötiheys on siten 10,9 asukasta neliökilometrillä.
Mogadouron pormestari on sosiaalidemokraattisen puolueen António Pimentel. Kunnan juhlapäivä on 15. lokakuuta ja sen suojeluspyhimys on Mamas Kesarealainen.
Freguesiat

| --- | --- |
 Azinhoso  Bemposta  Bruçó  Brunhoso  Brunhozinho  Castanheira  Castelo Branco  Castro Vicente  Meirinhos  Mogadouro  Paradela  Penas Róias  Peredo da Bemposta  Remondes :  Saldanha  Sanhoane  São Martinho do Peso  Soutelo  Tó  Travanca  Urrós  Vale da Madre  Vale de Porco  Valverde  Ventozelo  Vila de Ala  Vilar de Rei  Vilarinho dos Galegos
Aiheesta muualla

Kuvia tai muita tiedostoja aiheesta Mogadouro Wikimedia Commonsissa
Viralliset internetsivut (portugaliksi)
Bragançan piirin kunnat
Alfândega da Fé
Bragança
Carrazeda de Ansiães
Freixo de Espada à Cinta
Macedo de Cavaleiros
Miranda do Douro
Mirandela
Mogadouro
Torre de Moncorvo
Vila Flor
Vimioso
Vinhais
Mogami (1908)

| Mogami / 最上 |
| --- | --- |
 Mogami

Aluksen vaiheet
Rakentaja:  Mitsubishi, Nagasaki
Kölinlasku:  3. maaliskuuta 1907
Laskettu vesille:  25. maaliskuuta 1908
Palveluskäyttöön:  16. syyskuuta 1908
Poistui palveluskäytöstä:  1. huhtikuuta 1928
Loppuvaihe:  romutettu 1929
Tekniset tiedot
Uppouma:  1 350 t
Pituus:  96,3 m
Leveys:  9,8 m
Syväys:  3 m
Koneteho:  8 000 ihp
Nopeus:  23 solmua
Miehistöä:  180
Aseistus
Aseistus:  2 × QF 4,7″/L50 -tykkiä 4 × QF 3,1″ -tykkiä 1 × konekivääri 2 × 18″ torpedoputkea
Mogami (jap. 最上) oli 1908 valmistunut keisarillisen Japanin laivaston panssaroimaton risteilijä, joka poistettiin palveluksesta 1. huhtikuuta 1928. Alus romutettiin vuotta myöhemmin.
Valmistus

Alus tilattiin osana vuoden 1904 hankintoja Mitsubishilta Nagasakista, missä köli laskettiin 3. maaliskuuta 1907. Alus laskettiin vesille 25. maaliskuuta 1908 ja valmistui puoli vuotta myöhemmin 16. syyskuuta.
Palvelus

Alus valmistui Venäjän–Japanin sodan päätyttyä, jolloin se sijoitettiin koulutukseen ja rannikkopartiointiin. Se luokiteltiin 12. lokakuuta 1912 ensimmäisen luokan tykkiveneeksi, ja ensimmäisen maailmansodan puhjettua se liitettiin Japanin 2. laivastoon. Alus osallistui Qingdaon taistelussa Saksan keisarikunnan laivaston torpedovene SMS S90:n upotukseen. Vuosina 1917–1921 Mogami partioi Japanin miehittämillä Karoliineilla ja Mariaaneilla. Se partioi Siperian rannikolla vuosina 1921–1928 ollen muun muassa kalastuksenvalvonnassa.
Alus poistettiin poistettiin palveluksesta 1. huhtikuuta 1928 ja myytiin romutettavaksi 31. tammikuuta 1929. Purettaessa hitsausliekki sytytti tankeissa kaasuuntuneena olleen polttoaineen aiheuttaen räjähdyksen. Alus paloi kaksi tuntia muuttuen hylyksi. Aluksen päämasto oli sijoitettuna Nakanoshima-puistoon Osakassa, kunnes se siirrettiin 9. helmikuuta 2009 Kuren merenkulkumuseoon.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese cruiser Mogami (1908)
Käännös suomeksi
Menandros (Intia)

| Menandros Soter |
| --- | --- |
 Menandros kuvattuna rahassa.
Kreikkalais-baktrialaisten kuningas
Valtakausi:  150/155–130 eaa.
Edeltäjä:  Antimakhos II
Seuraaja:  Straton I

Syntynyt:  n. 180 eaa. Kalisi (nyk. Afghanistan)
Kuollut:  130 eaa. Sagala (nyk. Pakistan)
Puoliso:  Agathokleia
Uskonto:  grekobuddhalaisuus
Menandros I Soter (m.kreik. Μένανδρος Σωτήρ, Menandros Sōtēr, paaliksi मिलिन्दो) oli kreikkalais-baktrialaisen kuningaskunnan hallitsija vuosina 150/155–130 eaa.
Elämä > Tausta ja nousu kuninkaaksi

Menandroksen syntymäpaikaksi mainitaan usein Kalisin kylä nykyisen Afganistanin alueella.
Historijoitsija Strabonin mukaan Menandros valloitti ”enemmän heimoja kuin Aleksanteri Suuri”, mikä todennäköisesti on väritetty väite. Varmaa on kuitenkin se, että hän laajensi perimäänsä valtakuntaa.
Menandrosta on pidetty suopeana hallitsijana, joka oli suosittu alamaistensa keskuudessa. Hänen tarkkaa valtakauttaan ei kuitenkaan tiedetä.
Elämä > Milinda Panha ja viimeiset vuodet

Menandros sai sekä kreikkalaisen että intialaisen hallitsijan koulutuksen, minkä johdosta hän kiinnostui mm. buddhalaisuudesta, johon Baktriaan saapuneet kreikkalaiset olivat alkaneet kääntyä. Halu oppia lisää buddhalaisuudesta johti siihen, että Menandros päätyi keskustelemaan munkki Nagasenan kanssa buddhalaisuuden vastauksista elämän suuriin kysymyksiin. Menandros oli tyytyväinen saamiinsa vastauksiin ja kääntyi buddhalaisuuteen. Tämä väittely on dokumentoitu ja julkaistu kirjana nimeltä Milinda Panha (”Menandroksen kysymykset”). Kääntymyksensä jälkeen hänen kerrotaan luopuneen kruunusta ja ryhtyneen munkiksi, joka myöhemmin saavutti arhatin. Todennäköisempää on kuitenkin se, että Menandros vietti viimeiset vuotensa taistelukentällä kukistaen kapinoita ja kuoli sairauteen.
Menandros uskotaan kuolleen 130-luvulla eaa. ja hänen seuraajakseen nimettiin Straton. Menandroksen vaimo, Agathokleia, kuitenkin toimi pojan sijaishallitsijana jonkin aikaan. On mahdollista, että myös Agathokleia kääntyi buddhalaisuuteen, sillä hänen lyömissään kolikoissa on kirjoitettu teksti ”Suuri kuningatar, pelastaja ja dharman seuraaja, Agathokleia”. Plutarkhoksen mukaan Menandroksen tuhkat jaettiin yhtä suuriin osiin ja lähetettiin eri puolille valtakuntaa, jonne rakennettiin suuria monumentteja. Monumenteilla on mahdollisesti tarkoitettu stupia ja Menandroksen hautajaiset ovat muistuttaneet Siddhartha Gautaman hautajaisia.
Muurola (Miehikkälä)

Muurola on kylä Miehikkälässä Luumäen rajalla. Se siirrettiin Lappeesta hallinnollisesti ja kirkollisesti osaksi Virolahtea vuonna 1564. Muurola selvisi muita Virolahden kyliä vähemmällä pitkästä vihasta. 1594 mainitaan Matti Pekanpoika veroista vapautettuna ratsutilallisena. Isovihan ja pikkuvihan aikoina Muurola kärsi venäläisten pidettyä siellä leiriä.
Area

| Matkatoimisto Oy Area |
| --- | --- |

Perustettu:  1935
Toimitusjohtaja:  Taru Keronen
Kotipaikka:  Helsinki, Suomi
Toimiala:  matkailu
Tuotteet:  Liikematkapalvelut
Henkilöstö:  n. 150 (2011)
Emoyhtiö:  Finnair Oyj
Kotisivu:  area.fi
Infobox OKVirheellinen NIMI-arvo: 
Matkatoimisto Oy Area oli suomalainen, vuonna 1935 perustettu matkatoimisto. Se oli Finnairin tytäryhtiö. Area ja Suomen Matkatoimisto yhdistyivät 2. joulukuuta 2013, ja uuden yhtiön nimeksi tuli SMT. Uudesta yhtiöstä tuli samalla suurin suomalainen liikematkatoimisto.
Palvelut

Area oli liikematkustukseen erikoistunut matkatoimisto ja osa GlobalStar-matkatoimistoverkostoa. Sillä oli liikematkakeskukset Helsingissä, Hämeenlinnassa, Tampereella, Turussa ja Oulussa, vapaa-ajan matkatoimisto Tampereella, puhelinpalvelukeskus Helsingissä sekä area.fi-verkkokauppa. Asiakaspalvelu toimi ympäri vuorokauden. [lähde? ]
Hallinto ja tunnusluvut

Arean toimitusjohtaja oli Taru Keronen. Yrityksessä oli noin 130 työntekijäämilloin?[lähde? ]. Vuoden 2011 kokonaismyynti oli 127 miljoonaa euroa[lähde? ]. Area oli Suomen ensimmäinen matkatoimisto, jonka koko toiminta oli laatusertifioitu ISO 9001:2000 -laatujärjestelmästandardin mukaisesti.
Aiheesta muualla

Virallinen sivusto (Arkistoitu – Internet Archive)
Finnair Oyj
Michael Kauch

| Michael Kauch |
| --- | --- |

Euroopan parlamentin jäsen
 1.1.2024–  
Ryhmä:  Uudistuva Eurooppa -ryhmä
Henkilötiedot
Syntynyt: 4. toukokuuta 1967 (ikä 57) Dortmund, Länsi-Saksa
Kansalaisuus:  saksalainen
Tiedot
Puolue:  Vapaa demokraattinen puolue
Michael Kauch (s. 4. toukokuuta 1967 Dortmund, Länsi-Saksa) on saksalainen poliitikko. Kauch edustaa vapaata demokraattista puoluetta. Kauch on toiminut Euroopan parlamentin jäsenenä tammikuusta 2024 lähtien. Hän edustaa Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Michael Kauch Wikimedia Commonsissa
Michael Kauch Euroopan parlamentin jäsenet. Euroopan parlamentti.
Michael Lee-Chin

Michael Lee-Chin (s. 3. tammikuuta 1951 Port Antonio, Jamaika) on jamaikalais-kanadalainen liikemies ja sijoittaja. Hän on Portland Holdings -sijoitusyhtiön puheenjohtaja. Hänen nettovarallisuutensa oli Canadian Business -lehden mukaan yli 3,95 miljardia dollaria vuonna 2017, ja hänet listattiin 20. varakkaimmaksi kanadalaiseksi. Hän on myös yksi rikkaimmista jamaikalaisista. Hän on omistanut aikaansa myös hyväntekeväisyydelle ja tukenut sairaaloita, yliopistoja sekä Ontarion kuninkaallista museota, jossa on hänen mukaansa nimetty Michael Lee-Chin Crystal.
André Courrèges

André Courrèges vuonna 1985.
André Courrèges (9. maaliskuuta 1923 Pau, Pohjoinen Baskimaa, Ranska – 7. tammikuuta 2016 Neuilly-sur-Seine, Ranska) oli ranskalainen muotisuunnittelija, joka tunnettiin moderneista vaatteistaan.
Hänet tunnetaan 1960-luvun avaruusajan muodin (Space Age Fashion) luojana yhdessä Pierre Cardinin, Paco Rabannen ja Rudi Gernreichin kanssa.
Koulutus ja perhe

André halusi 15-vuotiaana taiteilijaksi, mutta hovimestari-isä ohjasi hänet insinöörin uralle, jossa hän menestyi. Toisen maailmansodan aikana hän palveli taistelulentäjänä.
Vuonna 1948/1950/1951 hänestä tuli aluksi palkaton työntekijä muotisuunnittelija Cristóbal Balenciagan henkilökuntaan ja hän eteni lopulta Balenciagan ensimmäiseksi avustajaksi. Hän työskenteli Balenciagalla yhdentoista vuoden ajan. Hänen seuraajansa oli Emmanuel Ungaro.
Balenciagalla hän tapasi 12 vuotta nuoremman Coqueline Barrièren, tulevan vaimonsa sekä assistenttinsa ja luovan yhteistyökumppaninsa. Brändin logossa oleva "AC" tarkoittaa itse asiassa "André ja Coqueline", eikä "André Courrèges". He perustivat yhdessä Courrèges haute couture Maisonin vuonna 1961, joka laajeni useita vuosia myöhemmin valmisvaatteisiin. He avioituivat vuonna 1967 ja heille syntyi vuonna 1970 Marie-tytär.
Muotitalo

André Courrèges aloitti oman muotitalonsa vuonna 1961. Hän tuli tunnetuksi avantgardemaisista, rohkeista, usein valkoisista luomuksista. Tyylille olivat ominaista myös nuorekkuus ja puolisuunnikkaan muotoiset lyhyet helmat. Hänen kehitelmiään olivat myös lannehousut, vinyylikanttaukset ja paljettikirjailu. Vuoteen 1964 mennessä hän oli vakiinnuttanut asemansa eräänä Pariisin omaperäisimmistä muotisuunnittelijoista.
1960-luvun värjäystekniikka teki mahdolliseksi sen, että hänen käyttämistään kaksipuolisista villakankaista että villatoimikaskankaista saatiin häikäisevän valkoisia. Venäläinen avant-garde ja konstruktivismi vaikuttivat voimakkaasti hänen muotokieleensä.
Avaruusaika (Space Age) oli futurististen vaatteiden yhteinen nimittäjä. Lisäksi Courrèges oli mukana minihameen ja pohjepituisten korottomien go-go-saapikkaiden lanseeraamisessa muotiin. Asusteina käytettiin usein suuria mustia aurinkolaseja sekä valkoisia leuan alle solmittuja kypärämallisia päähineitä. Hän kävi itse tutustumassa NASAn vierailijakeskuksessa avaruuspukuihin, kuten Pierre Cardinkin.
Koska hänen yksinkertaisia ​​mallejaan kopioitiin laajalti, hän alkoi vuonna 1965 valvoa tiukasti suunnitelmiensa valmistusta. Vuonna 1967 hän esitteli sekä haute couture -luomuksia että valmisvaatteita putiikissaan nimeltä Couture Future, ja jakelua ohjattiin lisensoitujen myyntipisteiden kautta. Hänen mallinsa pysyivät dramaattisen yksinkertaisina, ilman nostalgiaa ja sisälsivät ​​innovaatioita, kuten halterneck- ja läpinäkyviä yläosia, paljeteilla koristeltuja haalareita sekä vinyylikantattuja pukuja ja takkeja. Lapsekkaasti puettujen malliensa vuoksi Coco Chanel syytti häntä siitä, että hän piti taaperoikäisistä lapsista eikä naisista.
Vuoteen 1972 mennessä Courrèges-liikkeitä oli 125 ympäri maailmaa, ja Courrèges toi markkinoille ensimmäisen tuoksunsa. André Courrèges valittiin luomaan henkilöstön univormut Münchenin kesäolympialaisia ​​varten. Seuraavana vuonna hänen yrityksensä alkoi suunnitella miesten vaatteita. Courrèges harrasti itse urheilua, mm. Baskimaan pelota pallopeliä sekä seurasi rugbyä ja moottoriurheilua.
Vaatteiden suunnittelun lisäksi Courrèges valmisti myös asusteita ja hajuvesiä, Courrèges Homme, Eau de Courrèges, Courrèges Blue, Sweet Courrèges ja Generation Courrèges, jotka kaikki ovat osa hänen visiotaan uudesta modernista elämäntyylistä. Vaikka hän jätti brändinsä 1990-luvulla, hän jatkoi sen silmälläpitoa. Vuonna 2011 hän myi vaimonsa Coqueline Barrièren kanssa brändinsä Young & Rubicam mainostoimiston johtajille Jacques Bungert ja Frédéric Torlotingille.
Perintö

André Courrèges kuoli 92-vuotiaana 7. tammikuuta 2016. Hän oli sairastanut 30 vuotta Parkinsonin tautia. Hänen kuolemansa noteerasi myös Ranskan presidentti François Hollande.
Courrègesin panos muotiin on valtava. Yhdessä aikalaistensa Paco Rabannen ja Pierre Cardinin kanssa hän muutti 1960-luvun muodin linjan käyttämällä laatikkomaisia muotoja, reisipituuksia ja rohkeita asusteita. Häntä pidetään minihameen keksijänä yhdessä Mary Quantin kanssa. Hän oli myös yksi ensimmäisistä suunnittelijoista, joka puki naiset pitkiin housuihin ja käytti bodya eli vartalosukkaa "toisena ihona".
Hänen perintöään ovat jatkaneet luovat johtajat Sebastien Vaillant ja Arnaud Meyer, jotka esittelivät ensimmäisen kokoelmansa keväällä 2016.
Aiheesta lisää

Space Age Fashion. Futuristic and Stunning Designs by André Courrèges from the 1960s. Rare Historical Photos 2024.
courrèges muotitalon virallinen kotisivu
Muotitalon logo
Emsemble 15, Courrèges 1965. Hihaton mekko gabardiinia, kaksirivinen takki, lasten saappaat, panamahattu olkea, rannemittaiset lasten käsineet.
Go-go saapikkaat, Courrèges 1965
Villakankainen takki, Courrèges 1972
Mekko ja takki, Courrèges n. 1966
Muotinäytös 1971
Mentalisti Noora Karma

| Mentalisti Noora Karma |
| --- | --- |
Tyyli:  viihde
Kestoaika:  noin 40 min
Pääosissa:  Noora Karma
Alkuperämaa:   Suomi
Verkko:  MTV3
Esitetty:  15. maaliskuuta 2014 – 17. toukokuuta 2014
Tuotantokausia:  1
Jaksoja:  10
Tuotanto
Tuottaja(t):  Eeva Jäntti
Vastaava(t) tuottaja(t):  Juha Vuorio
Ohjaaja(t):  Risto Jokela
Käsikirjoittaja(t):  Jari Peltola Pete Poskiparta
Leikkaaja(t):  Markus Rask
Aiheesta muualla
Virallinen sivusto
IMDb 
Mentalisti Noora Karma on suomalainen televisio-ohjelma, jonka esittäminen alkoi MTV3-kanavalla 15. maaliskuuta 2014. Ohjelmassa taikuri ja mentalisti Noora Karma tekee erilaisia temppuja.
Jaksot

| Jakso | Nimi | Ensiesitys |
| --- | --- | --- |
| 1. | Sydämen pysäytys | 15. maaliskuuta 2014 |
| 2. | Benji-hyppy | 22. maaliskuuta 2014 |
| 3. | Lottoennustus | 29. maaliskuuta 2014 |
| 4. | Vaiston varassa | 5. huhtikuuta 2014 |
| 5. | -110°C | 12. huhtikuuta 2014 |
| 6. | Sokkoajo | 19. huhtikuuta 2014 |
| 7. | Raviennustus | 26. huhtikuuta 2014 |
| 8. | Kauneusennustus | 3. toukokuuta 2014 |
| 9. | Hamsteriruletti | 10. toukokuuta 2014 |
| 10. | Lastenklinikka | 17. toukokuuta 2014 |
Mestari (hahmo)

Mestari on arkkityyppinen fiktiivisissä tarinoissa esiintyvä perushahmo, joka on suosittu varsinkin elokuvissa, jotka rakentuvat itämaisille taistelulajeille. Tyypillinen mestari on hyvin vanha itäaasialainen mies, joka on taistelulajien ylivertainen hallitsija. Yleensä hän on kung fun tai jonkin vastaavan lajin opettaja, joka neuvoo ja opastaa sankaria. Mestari on muunnelma klassisesta viisaan vanhuksen perushahmosta.
Esimerkkejä

Mestari Tikku Teini-ikäiset mutanttininjakilpikonnat -sarjakuvissa ja -animaatioissa
Mr. Miyagi Karate Kid -elokuvissa
Obi-Wan Kenobi alkuperäisessä Tähtien sota -trilogiassa
Pai Mei Kill Bill -elokuvissa
Yoda Tähtien sota -elokuvissa
Asemalla

| Asemalla Happoradio |
| --- | --- | --- |

Studioalbumin tiedot
 Äänitetty : kesäkuu 2002 – helmikuu 2003
 Julkaistu: 14. huhtikuuta 2003
 Tuottaja(t): Gabi Hakanen & Teropekka Virtanen
 Tyylilaji: rock
 Kesto: 43.43
 Levy-yhtiö: SonyBMG
Listasijoitukset
  Suomen virallinen lista: 24.
Happoradion muut julkaisut
|   | Asemalla 2003 | Pienet ja keskisuuret elämät 2004 |
Singlet albumilta Asemalla
 ”Pahoille teille” Julkaistu: 2002  ”Sinä” Julkaistu: 2003  ”Pois Kalliosta” Julkaistu: 2003  ”Ikävä ihollesi” Julkaistu: 2003
Asemalla on suomalaisen rockyhtye Happoradion debyyttialbumi, joka julkaistiin 14. huhtikuuta 2003. Se on myös ainoa Happoradion albumi jolla kitaraa soittaa Miki Pii. Albumi nousi Suomen virallisen listan sijalle 24.
Ikävä ihollesi on kokonaan Aki Tykin käsialaa ja muut kappaleet sävelletty yhdessä Miki Piin kanssa kuten  krapulankatkuinen biisi Pois Kalliosta.
Kappaleet

Asemalla – 5.08
Pahoille teille – 3.17
Pohjalta – 3.51
Tuhkaa hangelle – 4.45
Pois Kalliosta – 3.18
Sinä – 4.11
Kaksi tarinaa – 3.55
Ikävä ihollesi – 4.21
Happoa – 3.35
Väärä mies – 3.15
Nolla – 4.02
Kokoonpano

Aki Tykki − laulu, kitara, kosketinsoittimet
Miki Pii − kitara
Jatu Motti − basso
Markku DeFrost − rummut
Arvostelut

Soundi:
Aiheesta muualla

Levyn sanoitukset
Happoradio
| --- | --- |
Studioalbumit::   Asemalla  Pienet ja keskisuuret elämät  Vuosipäivä  Kaunis minä  Puolimieli  Elefantti  Kauniin kääntöpiiri  Majakka 
Kokoelmat::   Jälkiä 2001–2011  Ihmisen mittainen – Tarinoita 2002–2022 
Singlet::   ”Pahoille teille”  ”Sinä”  ”Pois Kalliosta”  ”Ikävä ihollesi”  ”Kaupunki täynnä ihmisiä”  ”Tanssi”  ”Linnusta sammakoksi”  ”Hitaasti”  ”Tavikset”  ”HC-sää”  ”Suru on”  ”Unelmia ja toimistohommia”  ”Hirsipuu”  ”Che Guevara”  ”Puhu äänellä jonka kuulen”  ”Olette kauniita”  ”Ihmisenpyörä”  ”Pelastaja”  ”Ahmat tulevat”  ”Anna anteeksi”  ”Rakkaus”  ”Hiljaa niin kuin kuolleet”  ”Sinä (2011)”  ”Sinä & hän”  ”Luonasi on linnani”  ”Vakava nainen”  ”Pimeäntaite”  ”Valopallo”  ”Älä puhu huomisesta”  ”Sinun vaikka hajoat”  ”Iholla”  ”Tehdään jotain kaunista”  ”Silta”  ”Super Mario”  ”Sukellus”  ”Jos et olis siinä”  ”Ihmisen mittainen” 
Muuta::   Diskografia  Luettelo kappaleista
Milan Mazáč

| Mitalit> Maa:   Slovakia.Miesten vapaapaini.EM-kilpailut  | Mitalit> Maa:   Slovakia.Miesten vapaapaini.EM-kilpailut  | Mitalit> Maa:   Slovakia.Miesten vapaapaini.EM-kilpailut  | Maa:   Slovakia> Miesten vapaapaini. |
| --- | --- | --- | --- |
|  Hopeaa | Freiburg 1995 | 100 kg |  |
|  Hopeaa | Budapest 1996 | 100 kg |  |
|  Hopeaa | Bratislava 1998 | 130 kg |  |
Milan Mazáč (s. 22. syyskuuta 1968 Bratislava, Tšekkoslovakia) on slovakialainen, aikaisemmin myös Tšekkoslovakiaa/Tšekin ja Slovakian liittotasavaltaa edustanut, kilpauransa päättänyt vapaapainija.
90–130 kilogramman painoluokissa kilpaillut Mazáč edusti Tšekkoslovakiaa useissa aikuisten arvokisoissa mitalitta. Maan hajottua hän saavutti Slovakian edustajana kolme EM-hopeamitalia. Mazáč paini myös Atlantan kesäolympialaisissa 1996.
Moldova Eurovision laulukilpailussa

| Moldova |
| --- | --- |

Paikallinen TV-asema:  TRM
Esiintymiset
Esiintymiskerrat:  19
Ensiesiintyminen:  2005
Paras sijoitus:  3. (2017)
Huonoin sijoitus:  22. (2010)
Paras pistemäärä:  374 (2017)
Huonoin pistemäärä:  22 (2006)
Viimeinen sija:  1 (SF: 2014)
Moldova osallistui ensimmäisen kerran Eurovision laulukilpailuun vuonna 2005, ja sai 148 pistettä laulullaan Boonika Bate Doba, jonka esitti Zdob și Zdub. Vuoden 2010 Eurovision laulukilpailu esiintyjäryhmän saksofonistista, Sergey Stepanovista, on tullut internet-ilmiö hänen 30 sekunnin saksofonisoolollaan. Saksofonistista käytetään kutsumanimeä "The Epic Sax Guy".
Moldova on käyttänyt kappaleissaan omaa kieltään romaniaa vuosina 2005, 2009, 2013 ja 2022. Lisäksi vuoden 2012 kappaleen nimi oli romaniaa, mutta se oli laulettu englanniksi.